Statusis atgiris

Statusis atgiris (Huperzia selago) – atgirinių (Huperziaceae) šeimos atgirių (Huperzia) genties augalų rūšis. Priklauso sporinių induočių grupei.

 Morfobiologija 
Tai daugiametis, iki 30 cm aukščio, pataisinių šeimos sporinis visžalis augalas. Stiebas trumpas, gulsčias arba kylantis, negausiai dvišakai išsišakojęs. Ūgliai statūs, dažnai sudaro tankią puokštę, kurios viršūnės baigiasi beveik viename aukštyje. Lapai dažniausiai aštuoniomis išilginėmis eilėmis spirališkai išsidėstę, iki 9 mm ilgio, nusmailėję, lygiakraščiai arba su rusvais smulkiais danteliais. Skiriasi nuo kitų pataisų tuo, kad neturi varpučių, sporofilai išsidėstę ties metūglių viduriu. Sporifikuoja gegužės–spalio mėn.Minkevičius. A. LTSR flora, 1 t., Vilnius, 1959.. Sporos smulkios. Sporų ragauti negalima, nes augalas nuodingas. Dauginasi sporomis ir vegetatyviškai. Huperzia selago augalai gemalinius pumpurus produkuoja retai ir negausiai, dažnai tik ekologinio streso sąlygomis. Tačiau atsiradę pumpurai gajūs, gerai vystosi laboratorijoje ir natūraliose augavietėse.Naujalis J., 1995: Sporiniai induočiai kaip augalo bendrijo komponentai. – Vilnius.)

 Augavietės ir apsauga 
Auga ūksmėtuose drėgnuose miškuose, pelkėse ant kupstų ir apie senų medžių šaknis pavieniais kupsteliais arba grupelėmis. Statusis atgiris (Huperzia selago (L.)) nepasižymi dideliu adaptyvumu bei dauginimosi sparta. Pasikeitus augavietėse abiotinėms sąlygoms (mikroklimatinės augaviečių destrukcijos, prasidedančios po miško iškirtimo ir biotopų sausėjimo) greitai pradeda nykti.

Statusis atgiris saugomas gamtos įstatymo. Jis yra įrašytas į Latvijos (4 kategorija), Baltarusijos (3 kategorija) ir Lietuvos raudonąsias knygas. Nyksta dėl miškų kirtimų ir sausinimo.

 Panaudojimas 
Liaudyje gydyti alkoholikai, nes paruošti preparatai sukelia stiprų vėmimą. Išoriškai liaudis naudojo odos ligoms gydyti, spuogams naikinti.https://gamtininkas.lt/augalai/atgiris-statusis-lot-huperzia-selago/ 

Žolėje yra alkaloidų: selagino, likopodino, akropolino; flavonoidų, vanilės ir ferulo rūgščių, dažinių, mineralinių ir kitų medžiagų. Be to, nustatyta, kad augalas, kaip ir Huperzia serrata, sintetina huperziną A, kuris vertinamas kaip kandidatas Alzheimerio ligai gydyti.WJ Szypuła, P Mistrzak, O Olszowska, AK Kiss, A Adamczyk, G Czapski, M Kania, B Wileńska, W Danikiewicz 2012: Biological and phytochemical studies of Huperzia selago (L.) Bernh. ex Schrank et Mart. (Huperziaceae). - Planta Med. 78 - PI400

DOI: 10.1055/s-0032-1321087 Šį junginį sintetina ir gametofitai, auginami kultūroje.W. J. Szypuła, B. Wileńska, A. Misicka,A. Pietrosiuk. 2020: Huperzine A and Huperzine B Production by Prothallus Cultures of Huperzia selago (L.) Bernh. ex Schrank et Mart. - Molecules 25(14): 3262.
 Šaltiniai 

Kategorija:Atgiriniai
Kategorija:Vaistiniai augalai